**Javaslattételi lap**

**I. A JAVASLATTEVŐ ADATAI**

*1. A javaslatot benyújtó (személy/intézmény/szervezet/vállalkozás) neve:*

*Települési Értéktár Bizottság, Szentgotthárd*

**2. A javaslatot benyújtó személy vagy a kapcsolattartó személy adatai:**

*Név*: Molnár Piroska

*Levelezési cím*: Szentgotthárd, Széll Kálmán tér 2.

*Telefonszám*: 94/554-128

*E-mail cím*: molnar.piroska@mfvk.hu

**II. A NEMZETI ÉRTÉK ADATAI**

*1. A nemzeti érték megnevezése*

A ciszterek kolostora és a Nagyboldogasszony Plébániatemplom

*2. A nemzeti érték szakterületenkénti kategóriák szerinti besorolása (aláhúzással jelölje)*­ agrár- és élelmiszergazdaság ­ egészség és életmód ­ épített környezet­ ipari és műszaki megoldások ­ kulturális örökség ­ sport ­ természeti környezet ­ turizmus és vendéglátás

*3. A nemzeti érték fellelhetőségének helye*

Szentgotthárd, Széll Kálmán tér

*4. Értéktár megnevezése, amelybe a nemzeti érték felvételét kezdeményezik (aláhúzással jelölje)*­ országos ­ települési ­ tájegységi ­ megyei ­ külhoni magyarság

*5. A nemzeti érték rövid, szöveges bemutatása, egyedi jellemzőinek és történetének leírása*

\*A Nagyboldogasszony templom építése előtt 1734-ben ideköltözött heiligenkreuz-i szerzetesrend 1740-ben kezdte építeni a kolostort, és abba 1746-ban be is költözhettek. A kolostorban műhelyek dolgoztak. A szobrász Schnitzer Josef, az asztalos Schrezenmayer Kaspar és a festő Gusner Matthias barátok alkották a berendezéseket, falfestményeket. Az apát fogadószobáját Dorfmeister István 10 db pannója díszítette. (Ezek jelenleg a Magyar Nemzeti Galéria kincsei, Szentgotthárdon digitális másolataik láthatók.) A könyvtárban levő Gusner festmények és az intarziás Schrezenmayer bútorok tatarozás után lesznek látogathatók. A kolostorban jelenleg a Városi Önkormányzatnak és a Szentgotthárdi Járási Hivatalnak az helyiségei találhatók. Az apátság kertészetének, a „felsőmajornak”egyik központja az ún. Narancsos Ház volt. Az állattenyésztő alsómajor egyik megmaradt istállója két részből álló istállóépület, a 18. sz. végén épült, a 19. sz. elején bővítették. Jelenleg a felszámolás alatt álló Kaszagyár területén található.

\*Az Anton Pilgram által tervezett Nagyboldogasszony templom alapkövét 1748-ban rakták le. A templomot a szentgotthárdi csata századik évfordulóján, 1764-ben szentelte fel Fitz Alberik apát, akit Szily János szombathelyi püspök 1779-ben felmentett. Teljes befejezésére 1791-ben került sor. Dorfmeister István mennyezeti freskója a szentgotthárdi csatát ábrázolja. A főoltár és a mellékoltárok képeit Gusner festette. A szobrok Schnitzer, a berendezés pedig Schrezenmayer fráter munkája.
A templom egyhajós, két boltszakaszos, szentélye négyszögű. Zömök tornya 64 méter magas, ami Szentgotthárd sziluettjét messziről meghatározza.

*6. Indoklás az értéktárba történő felvétel mellett*

A ciszterek kolostora és a Nagyboldogasszony Plébániatemplom egyaránt a késő barokk letisztult formájában épült. Építészetileg, berendezéseiben, díszítéseiben egységet alkot.

*7. A nemzeti értékkel kapcsolatos információt megjelenítő források listája (bibliográfia, honlapok, multimédiás források)*

Zlinszkyné Sternegg Mária: A szentgotthárdi ciszterci apátság története és művészetének emlékei (1198-1878). In: Szentgotthárd : helytörténeti, művelődéstörténeti, helyismereti tanulmányok. Szombathely, 1981. p. 365-484.

A szentgotthárdi apátság temploma és kolostora. In: http://hu.wikipedia.org/wiki/A\_szentgotthárdi\_apátság\_temploma\_és\_kolostora

*8. A nemzeti érték hivatalos weboldalának címe:*

http:// http://szentgotthard.plebania.hu/

**III. MELLÉKLETEK**

1. Az értéktárba felvételre javasolt nemzeti érték fényképe vagy audiovizuális dokumentációja

2. A Htv. 1. § (1) bekezdés j) pontjának való megfelelést valószínűsítő dokumentumok, támogató és ajánló levelek

3. A javaslathoz csatolt saját készítésű fényképek és filmek felhasználására vonatkozó hozzájáruló nyilatkozat